钦定古今图书集成/明伦汇编/官常典/第647卷 > 朱孟常
## 钦定古今图书集成/明伦汇编/官常典/第647卷 > 朱孟常

按《延平府志》：“孟常，字守常，馀姚人。洪武中乡贡，知南
平。以民逋渔课久不能偿，奏蠲之。江西民兵采木过
县，饥饿滨死，赈粟全活焉。时遣中官刻期督木，至县期迫而木未集，榜笞苛急，民众骇乱，孟常力为安抚。
时夜有神托梦，中官曰：‘若第去，朱令在何忧’？中官觉，
悉以付孟常，从容处之，事集而民不扰。”